SET ปิดลบเกือบ 7 จุด วิตกผลเจรจาการค้าจีน-สหรัฐฯ
SET ปิดลบเกือบ 7 จุด วิตกผลเจรจาการค้าจีน-สหรัฐฯ โดยดัชนีปิดตลาดวันนี้ ที่ระดับ 1,694.63 จุด ลดลง 6.79 จุด หรือ 0.40% มูลค่าการซื้อขาย 5.07 หมื่นล้านบาท
21 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,694.63 จุด ลดลง 6.79 จุด หรือ 0.40% มูลค่าการซื้อขาย 5.07 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ปรับตัวลดลง จากปัจจัยต่างประเทศ เนื่องจากนักลงทุนบางส่วนไม่แน่ใจในผลการการเจรจาการค้าระหว่างจีนและสหรัฐฯ ประกอบกับวานนี้ดัชนีฯปรับตัวเพิ่มขึ้นปิดเหนือระดับ 1,700 จุดได้สำเร็จ จึงเกิดแรงขายทำกำไรขึ้นในวันนี้
อย่างไรก็ตาม ยังคงต้องรอติดตามผลการเจรจาทางการค้าระหว่างสหรัฐฯและจีนที่จะมีขึ้นในสัปดาห์นี้
สำหรับแนวโน้มภาวะตลาดฯในวันพรุ่งนี้ (22 ส.ค.) คาดว่าดัชนีฯจะแกว่งตัวไปก่อน อย่างไรก็ตาม ยังคงมีความเสี่ยงจากประเด็นสงครามทางการค้าอยู่
พร้อมให้แนวรับที่ 1,680 จุด แนวต้านที่ 1,706 จุด โดยหากผ่านแนวต้านแรกไปได้ แนวต้านถัดไปอยู่ที่ระดับ 1,720 อย่างไรก็ตาม มองว่าดัชนีฯควรขึ้นไปปิดที่ระดับ 1,706 จุด และยืนอยู่อย่างมั่นคงให้ อนึ่ง ตลาดฯยังคงรอความชัดเจนจากประเด็นสงครามทางการค้า
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,921.69 ล้านบาท ปิดที่ 51.75 บาท ลดลง 0.50 บาท
AOT มูลค่าการซื้อขาย 2,606.53 ล้านบาท ปิดที่ 65.50  บาท เพิ่มขึ้น 0.50 บาท
BEAUTY มูลค่าการซื้อขาย 1,735.38 ล้านบาท ปิดที่ 8.95 บาท ลดลง 0.50 บาท
CPALL มูลค่าการซื้อขาย 1,693.22 ล้านบาท ปิดที่ 70 ราคาไม่เปลี่ยนแปลง
PTTGC มูลค่าการซื้อขาย 1,559.08 ล้านบาท ปิดที่ 81.75 บาท เพิ่มขึ้น 0.25 บาท
 
ตลาดหุ้นเอเชีย
